Mi gat bigfala hona blong save joen wetem yufala long aftenun ia long kratueisen seremoni blong Bajela dikri longEkonomik mo Sosol Administreisen (Licence Administration Economique et Social)we Université blong Toulouse 1 Capitole nao bae hemi awodem. Wan kratueisen seremoni hemi wan impoten taem blong olgeta student we oli bin wokhad blong save karem dikri blong olgeta. Hemia hemi wan impoten taem tu blong Ministri blong Edukeisen mo Trening we hemi bin witnesem fes ajivmen blong projek blong hem blong developem wan baelinguol univesiti program long Vanuatu.
Olsem olgeta seken intek blong ESA dikri program, yufala I no stap nomo olsem olgeta student we bae yufala I risivim wan dikri be yufala I stap tu olsem olgeta tru paonia??? Mo ambaseda blong bigfala projek ia we stampa tingting behaen long hem i blong gat wan baelinguol univesiti edukeisen we Gavman blong Vanuatu tete nao hemi lukluk long hem taem we hemi kam long paoa.
Mi wantem talem tangkiu long Université de Toulouse 1 Capitole tru long Fakalti blong Administreisen mo Komunikeisen blong hem we i save akri long rikwes blong yumi mo givhan blong sitemap dikri program ia since 2013. Mi stap talem talem tangkiu tu long Dean blong Université Toulouse 1 Capitole Mr Francis Querol we hemi stap wetem yumi tete. Olgeta tim blong ol tija mo administresen staf blong Toulouse 1 Capitole oli bin wokhad long pas fo yia blong mekem se yufala I save stap tete blong karem dikri blong yufala we hemi stap long tufala lanwis ia Franis mo Inglis long Vanuatu nomo. Mi stap wantem talem tangkiu tu long French Embassy mo Gavman blong New Caledonia we tru long faenansol mo teknikol sapot blong tufala nao dikri projek ia hemi save stap tete. Mi save se releisenip ia be hemi gohed blong divelop long fuja; hemia anda long konstraksen blong olgeta infrastrakja projek we Gavman blong New Caledonia nao bae hemi fandem long wan amaon blong 700,000€. Manie ia bae hemi lukluk long evri student blong AUF long 2019 mo hemi stap tu long rejinol copereisen.
tpi_Latn tpi_Latn tpi_Latn